**Ministru kabineta noteikumu „Grozījumi Ministru kabineta 2016. gada 12. jūlija noteikumos Nr.460 “Darbības programmas „Izaugsme un nodarbinātība” 8.3.4. specifiskā atbalsta mērķa „Samazināt priekšlaicīgu mācību pārtraukšanu, īstenojot preventīvus un intervences pasākumus” īstenošanas noteikumi”” projekta sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm)  | Noteikumu projekts ir izstrādāts, lai vienkāršotu 8.3.4. SAM „Samazināt priekšlaicīgu mācību pārtraukšanu, īstenojot preventīvus un intervences pasākumus”[[1]](#footnote-1) ietvaros īstenotā projekta administrēšanu, paredzot ieviest vienkāršotas izmaksu attiecināšanas metodikas, kā arī lai precizētu materiālā atbalsta mērķa grupu, papildinātu sadarbības partneru loku, tajā skaitā ņemot vērā profesionālās izglītības iestāžu reorganizāciju.Noteikumu projekts stāsies spēkā Oficiālo publikāciju un tiesiskās informācijas likumā noteiktajā kārtībā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts sagatavots saskaņā ar Eiropas Savienības struktūrfondu un Kohēzijas fonda 2014.-2020. gada plānošanas perioda vadības likuma 20. panta 6. un 13. punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | [1] Spēkā esošā Ministru kabineta 2016. gada 12. jūlija noteikumu Nr.460 “Darbības programmas „Izaugsme un nodarbinātība” 8.3.4. specifiskā atbalsta mērķa „Samazināt priekšlaicīgu mācību pārtraukšanu, īstenojot preventīvus un intervences pasākumus” īstenošanas noteikumi”” (turpmāk – MK noteikumi Nr. 460) 25.3., 25.4. un 25.6. apakšpunkta redakcija, paredzot individuālu atbalstu priekšlaicīgas mācību pārtraukšanas riska grupas izglītojamiem izglītības pakalpojuma pieejamības nodrošināšanas ietvaros, paredz piemērot faktisko izmaksu attiecināšanas metodi transporta izmaksām, iekšzemes komandējumu un darba braucienu izmaksām, kā arī ēdināšanas izmaksām. Vienlaikus transporta un ēdināšanas izmaksas tiek plānotas, ievērojot MK noteikumu Nr. 460 26. punktā noteiktos izmaksu ierobežojumus (vidēji uz vienu izglītojamo).Ņemot vērā atbalsta ieviešanas ietvaros Izglītības kvalitātes valsts dienesta (turpmāk – IKVD) īstenojamā projekta Nr. 8.3.4.0/16/I/001 „Atbalsts priekšlaicīgas mācību pārtraukšanas samazināšanai” (turpmāk – 8.3.4.SAM projekts) specifiku, kad katram priekšlaicīgā mācību pārtraukšanas riska grupas izglītojamajam tiek izstrādāts individuālais atbalsta plāns, kā arī atbalsts tiek sniegts visā Latvijas teritorijā, faktisko izmaksu attiecināšanas metode rada administratīvo slogu gan 8.3.4.SAM projekta vadības personālam, gan Centrālajai finanšu un līgumu aģentūrai (turpmāk – CFLA), kas pilda 8.3.4.SAM projekta uzraudzības funkciju. MK noteikumu projekta mērķis ir ieviest vienkāršotas izmaksu attiecināšanas metodes, kā arī precizēt atsevišķo atbalsta pasākumu mērķa grupu. Noteikumu projekts paredz turpmāk 8.3.4.SAM projektā:a) transporta izmaksām (vieglā transportlīdzekļa degvielas izdevumiem, reģionālās starppilsētu nozīmes un reģionālās vietējās nozīmes sabiedriskā transporta izdevumiem un kompensācijām par darbiniekam piederoša personiskā transportlīdzekļa izmantošanu darba vajadzībām), kas tiek attiecinātas MK noteikumu Nr.460 25.4.apakšpunkta ietvaros, piemērot Finanšu ministrijas 2018. gada 21. septembrī apstiprinātās metodikas “Vienas vienības izmaksu standarta likmes aprēķina un piemērošanas metodika 1 km izmaksām darbības programmas “Izaugsme un nodarbinātība” īstenošanai” (turpmāk – transporta izmaksu metodika) nosacījumus;b) iekšzemes komandējumu un darba braucienu izmaksām (vieglā transportlīdzekļa degvielas izdevumiem, reģionālās starppilsētu nozīmes un reģionālās vietējās nozīmes sabiedriskā transporta izdevumiem un kompensācijām par darbiniekam piederoša personiskā transportlīdzekļa izmantošanu darba vajadzībām), kas tiek attiecinātas MK noteikumu Nr.460 25.3.apakšpunkta ietvaros, piemērot Finanšu ministrijas 2019. gada 3. aprīlī apstiprinātās metodikas “Vienas vienības izmaksu standarta likmes aprēķina un piemērošanas metodika iekšzemes komandējumu izmaksām darbības programmas “Izaugsme un nodarbinātība” īstenošanai” (turpmāk – iekšzemes komandējumu izmaksu metodika) nosacījumus un Finanšu ministrijas 2018. gada 21. septembrī apstiprinātās metodikas “Vienas vienības izmaksu standarta likmes aprēķina un piemērošanas metodika 1 km izmaksām darbības programmas “Izaugsme un nodarbinātība” īstenošanai” (turpmāk – transporta izmaksu metodika) nosacījumus. Ņemot vērā, ka uzsākt transporta izmaksu metodikas un iekšzemes komandējumu izmaksu metodikas piemērošanu paredzēts 8.3.4.SAM projekta īstenošanas laikā, noteikumu projekts paredz minēto metodiku piemērošanas uzsākšanu no 2019. gada 1. septembra, vienlaikus skaidrojot, ka to piemērošana neattiecas uz transporta un iekšzemes komandējumu izmaksām, par kurām 8.3.4.SAM projektā līdz 2019. gada 31. augustam ir noslēgts pakalpojuma līgums. Metodiku piemērošanas uzsākšanas termiņš ir saistīts ar jaunā mācību gada semestra uzsākšanu, kad riska grupas izglītojamajiem tiks izstrādāti jauni individuālā atbalsta plāni un tiks turpinātas citas 8.3.4.SAM projekta darbības.c) ēdināšanas pakalpojumu izmaksām tiek piemērota vienas vienības izmaksu metodika ēdināšanas pakalpojumu izmaksām. Metodiku izstrādā Izglītības un zinātnes ministrija (turpmāk – IZM) kā 8.3.4.specifiskā atbalsta mērķa „Samazināt priekšlaicīgu mācību pārtraukšanu, īstenojot preventīvus un intervences pasākumus” (turpmāk – 8.3.4.SAM) ieviešanas atbildīgā iestāde sadarbībā ar finansējuma saņēmēju – IKVD. Ņemot vērā, ka ēdināšanas pakalpojumu izmaksām piemērojamā metodika tiek izstrādāta, precīzu metodikas piemērošanas uzsākšanas termiņu noteikt nav iespējams. Līdz ar to noteikumu projekts paredz, ka finansējuma saņēmējs metodiku sāks piemērot no tās spēkā stāšanās brīža.Transporta izmaksu metodika, iekšzemes komandējumu izmaksu metodika un vienas vienības izmaksu metodika ēdināšanas pakalpojumu izmaksām ir attiecināmas uz visām 8.3.4.SAM mērķa grupām (piemēram, izglītojamie, vadības vai īstenošanas personāls), kurām attiecīgās izmaksas ir noteiktas kā attiecināmas.8.3.4.SAM projekts vienojas ar CFLA par izmaksu attiecināšanas pamatojošajiem dokumentiem.Piemērojot transporta izmaksu metodiku un vienas vienības izmaksu metodiku ēdināšanas pakalpojumu izmaksām, vienlaikus tiek ievēroti MK noteikumu Nr.460 26.1. un 26.3.apakšpunktā paredzētie izmaksu ierobežojumi – transporta izmaksas vienam izglītojamam nepārsniedz vidēji 30 *euro*mēnesī un ēdināšanas izmaksas vienam izglītojamam nepārsniedz vidēji 70 *euro*mēnesī. Noteiktais vidējo izmaksu apjoma ierobežojums tiek kontrolēts 8.3.4.SAM projekta līmenī: (a) apstiprinot individuālā atbalsta plānu, eksperti pārbauda, vai plānotās izmaksas nepārsniedz noteikto ierobežojumu mēnesī, (b) iesniedzot atskaites, izglītības iestādes pārbauda, vai nav pārsniegts limits, (c) atskaitoties par individuālā plāna izpildi, plāna sastādītāji var pārbaudīt, vai nav pārsniegts limits. [2] 8.3.4.SAM projekta ieviešanai paredzēts veidot sadarbību ar republikas pilsētu un novadu pašvaldībām (vispārējās vidējās izglītības iestādes) un valsts profesionālajām izglītības iestādēm, t.sk. prioritāri ar profesionālās izglītības kompetences centriem. 8.3.4.SAM projekta ieviešanā ir iesaistītas arī koledžas, jo tās MK noteikumu Nr.460 3.punktā minētajai mērķa grupai īsteno profesionālās vidējās izglītības programmas. IZM īstenotās augstākās izglītības reformas ietvaros koledžas tiek integrētas universitātēs, piemēram, Olaines Mehānikas un tehnoloģijas koledža (2018. gada 27. novembra rīk.Nr.635). Izglītības iestādes statusa maiņas dēļ koledžas vairs neatbilst MK noteikumu Nr.460 noteiktajai sadarbības partnera definīcijai, kas neļauj turpināt sadarbību vai pārslēgt līgumu. Tādējādi, tiek precizēts 14.2.apakšpunkts, kas paredz, ka sadarbības līgumu var noslēgt arī ar valsts augstskolu dibinātām profesionālās izglītības iestādēm (koledžām). Šādā gadījumā tiek turpināts atbalsts mērķa grupai profesionālās vidējās izglītības programmās tajās profesionālās izglītības iestādēs, kuras reorganizācijas rezultātā kļūst par augstskolu aģentūrām. Grozījums arī labvēlīgs tām valsts koledžām, kas līdz šim nav piedalījušās 8.3.4.SAM projektā, bet pēc reorganizācijas var izrādīt interesi (piemēram, Rīgas 1.medicīnas koledža). Vienlaikus 14.2.apakšpunkta grozījums paplašina potenciālo sadarbības partneru loku, jo valsts augstskolu profesionālās izglītības iestādes varēs iesaistīties projektā. Pašlaik piecām valsts augstskolām ir struktūrvienības, kas īsteno vai var īstenot profesionālās vidējās izglītības programmas. Faktiski profesionālās vidējās izglītības programmas tiek īstenotas trijās iestādēs. Tomēr pastāv neliela varbūtība, ka šīs iestādes izrādīs interesi piedalīties projektā.Papildinot MK noteikumus Nr.460 ar jaunu 14.3.apakšpunktu, tiek nodrošināts, ka ne tikai pašvaldību vispārējās izglītības iestādes, bet arī valsts vispārējās izglītības iestādes var iesaistīties 8.3.4.SAM projektā. Esošā MK noteikumu Nr.460 redakcija izslēdz šādu izglītības iestāžu priekšlaicīgās mācību pārtraukšanas riska izglītojamos, tādējādi nenodrošinot vienlīdzīgas iespējas uz atbalstu MK noteikumu Nr.460 noteiktajai mērķa grupai. Pašlaik Latvijā ir trīs valsts vispārējās izglītības iestādes, un, piemēram, Murjāņu sporta ģimnāzija ir izrādījusi interesi piedalīties 8.3.4.SAM projektā, atbalstu paredzot MK noteikumos Nr.460 3.punktā norādītajai mērķa grupai.Valsts augstskolu dibinātās profesionālās izglītības iestādes un valsts vispārējās vidējās izglītības iestādes iesaistīsies 8.3.4.SAM projektā atbilstoši MK noteikumu Nr. 460 minētajām prasībām sadarbības partneriem, t.i., iesniedzot preventīvo un intervences pasākumu vidēja termiņa plānu priekšlaicīgas mācību pārtraukšanas samazināšanai izglītības iestādē saskaņā ar finansējuma saņēmēja izstrādātajām vadlīnijām.8.3.4.SAM projekta finansējuma saņēmējs finansējumu minētām izglītības iestādēm plānos proporcionāli priekšlaicīgas mācību pārtraukšanas riskam pakļauto izglītojamo skaitam attiecīgajā izglītības iestādē.8.3.4.SAM projekts turpinās darbību esošā finansējuma ietvaros, nodrošinot MK noteikumos Nr.460 un projektā noteikto rādītāju sasniegšanu.[3] Aktuālā MK noteikumu Nr.460 23.1.1.5.apakšpunkta redakcija izglītības pakalpojuma pieejamības nodrošināšanai paredz individuālas lietošanas priekšmetus (apģērbu, apavus, higiēnas preces) trūcīgiem vispārējās vidējās un profesionālās izglītības iestāžu izglītojamiem no 18 gadu vecuma un no maznodrošinātām ģimenēm. Atbilstoši CFLA sniegtajam skaidrojumam attiecībā uz 23.1.1.5. apakšpunkta piemērošanu, kas pamatots ar CFLA veikto izpēti saistībā ar dubultā finansējuma risku un faktu, ka individuālas lietošanas priekšmetu neesamība (apģērbs, apavi) projekta mērķa grupai ir viens no faktoriem, kas ietekmē priekšlaicīgas mācību pārtraukšanas risku, 8.3.4.SAM projekta ietvaros atbalsts individuālas lietošanas priekšmetu (apģērba, apavu) iegādei tiek sniegts (a) trūcīgiem vispārējās vidējās izglītības iestāžu izglītojamiem, (b) trūcīgiem profesionālās vidējās izglītības iestāžu izglītojamiem no 18 gadu vecuma, (c) vispārējās vidējās un profesionālās izglītības iestāžu izglītojamajiem no maznodrošinātām ģimenēm. Atbalsts higiēnas preču iegādei tiek sniegts tikai (c) punktā minētājai mērķa grupai, ņemot vērā iespējamo pārklāšanos ar Eiropas Atbalsta fonda vistrūcīgākajām personām darbības programmas „Pārtikas un pamata materiālās palīdzības sniegšana vistrūcīgākajām personām 2014.–2020. gada plānošanas periodā” (turpmāk – Trūcīgo fonds) ietvaros piedāvāto atbalstu. Lai nodrošinātu vienlīdzīgu pieeju un atbalsta pieejamību vispārējās vidējās izglītības iestāžu un profesionālo izglītības iestāžu izglītojamajiem, noteikumu projekts paredz svītrot vecuma ierobežojuma nosacījumu trūcīgiem izglītojamiem, kā arī 8.3.4.SAM projekta ietvaros attiecināt higiēnas preču iegādi visām minētajām mērķa grupām, ņemot vērā Labklājības ministrijas pausto viedokli, ka atbalstam higiēnas preču iegādei 8.3.4.SAM ietvaros nepastāv pārklāšanās risks ar Trūcīgo fonda ietvaros piedāvāto atbalstu. Vienlaikus atbalsts higiēnas preču iegādei ir savstarpēji papildinošs, ņemot vērā abu atbalstu sniegšanas specifiku, kad viena atbalsta ietvaros netiek nodrošinātas visas izglītojamā vajadzības noteiktā laika periodā.  |
| 3. | Projekta izstrādē iesaistītās institūcijas un publiskas personas kapitālsabiedrības | IZM. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiesiskais regulējums ietekmē: atbildīgo iestādi – IZM;sadarbības iestādi – CFLA;finansējuma saņēmēju – IKVD – un tā sadarbības partnerus (pašvaldības, t.sk. to izglītības iestādes, un valsts un valsts augstskolu dibinātās profesionālās izglītības iestādes, valsts vispārējās izglītības iestādes) un to izglītojamos, kas atbilst 8.3.4.SAM mērķa grupai. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām noteikumu projekta tiesiskais regulējums nemaina tiesības un pienākumus, kā arī veicamās darbības, tomēr kopumā atvieglo administratīvo slogu finansējuma saņēmējam un sadarbības iestādei, atbrīvojot no nepieciešamības iesniegt un pārbaudīt izdevumus attiecinošo dokumentāciju vienās vienības izmaksu metodiku piemērošanas rezultātā. |
| 3. | Administratīvo izmaksu monetārs novērtējums | Noteikumu projektam nav ietekmes uz administratīvajām izmaksām. |
| 4. | Atbilstības izmaksu monetārs novērtējums | Noteikumu projektam nav ietekmes uz atbilstības izmaksām. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība noteikumu projekta izstrādē tiks nodrošināta, ievietojot informāciju par noteikumu projektu IZM tīmekļa vietnē [www.izm.gov.lv](http://www.izm.gov.lv) (sadaļā ES struktūrfondi → 2014-2020 → Normatīvo aktu un nosacījumu projekti) un aicinot sabiedrības pārstāvjus rakstiski sniegt viedokli par noteikumu projektu tā izstrādes stadijā – nosūtot viedokli elektroniski uz elektronisko pasta adresi: pasts@izm.gov.lv vai sniedzot viedokli klātienē. Sabiedrības pārstāvji varēs līdzdarboties noteikumu projekta izstrādē, sniedzot atzinumu un viedokli par noteikumu projektu. |
| 2. | Sabiedrības līdzdalība projekta izstrādē | Sabiedrības grupu viedoklis tiks apkopots, izmantojot sabiedrības līdzdalības un komunikācijas aktivitāšu rezultātus. |
| 3. | Sabiedrības līdzdalības rezultāti |  Ja līdz sabiedrības līdzdalības procesa beigām tiks saņemti sabiedrības pārstāvju viedokļi, tad attiecīgi tie tiks vērtēti noteikumu projekta saskaņošanas procesā un attiecīgi tiks precizēts noteikumu projekts un tā anotācija pirms noteikumu projekta iesniegšanas izskatīšanai Ministru kabineta sēdē. |
| 4. | Cita informācija | Nav.  |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | IZM (pilda atbildīgās iestādes funkcijas), CFLA (pilda sadarbības iestādes funkcijas), IKVD (finansējuma saņēmējs). |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav plānota jaunu institūciju izveide, esošo institūciju likvidācija vai reorganizācija.Noteikumu projekta izpildei nav ietekmes uz iesaistīto institūciju cilvēkresursiem, funkcijām un uzdevumiem. |
| 3. | Cita informācija | Nav. |

Izglītības un zinātnes ministre I.Šuplinska

Vīza:

valsts sekretāre L.Lejiņa

E.Bole, 67047871

Evelina.Bole@izm.gov.lv

1. Eiropas Savienības fondu un Kohēzijas politikas 2014. – 2020. gada plānošanas perioda darbības programmas “Izaugsme un nodarbinātība” 8.3.4. specifiskā atbalsta mērķis „Samazināt priekšlaicīgu mācību pārtraukšanu, īstenojot preventīvus un intervences pasākumus” [↑](#footnote-ref-1)